14 мың сотталушы рақымшылықпен босатылмақ
"14 мың сотталушы рақымшылықпен босатылмақ" | "https://abai.kz/post/143827"
TITLE: 14 мың сотталушы рақымшылықпен босатылмақ
URL: https://abai.kz/post/143827
META: "14 мың сотталушы рақымшылықпен босатылмақ" | "https://abai.kz/post/143827"
DATE: 02.12.2021
AUTHOR(s): Abai.kz
TOTAL WORDS: 139
TEXT: 2 желтоқсанда сенаторлар "Қазақстан Республикасы Тәуелсіздігінің отыз жылдығына байланысты рақымшылық жасау туралы" заңды қабылдады. 14 мыңнан аса сотталушы рақымшылыққа ілінеді, оның ішінде мыңға жуық адам босатылады. Заңға сәйкес, Қылмыстық кодекстің кейбір баптары бойынша сотталғандарға жазаның өтелмеген бөлігі қысқартылады не пробациялық есептен шығарылады, ал онша ауыр емес қылмыстық істер бойынша іс жүргізу тоқтатылады. "Бүгін біз Мемлекет басшысының тапсырмасы бойынша дайындалған маңызды заңды қабылдадық. Рақымшылық – бұл гуманизм актісі, заңды бұзған азаматтарға қатысты мемлекеттің ізгі ниеті мен білдірген сенімі. Ол жасаған әрекетінің ауырлығы ескеріле отырып, ардагерлерге, кәмелет жасына толмағандарға, егде жастағы азаматтарға, I, II топтағы мүгедектерге және азаматтар мен мемлекеттің қауіпсіздігіне аса қатер төндірмейтін адамдарға қатысты қолданылады" , - деді Мәулен Әшімбаев. Террористік және экстремистік қылмыс жасап сотталғандарға рақымшылық жасалмайды. Осылайша, алдын ала деректер бойынша 14 мыңнан аса сотталған адам рақымшылыққа ілігеді, олардың тек бір мыңға жуығы ғана бостандыққа шығады. Abai.kz
